Ons is vriendelik ontvang deur die gaspaartjie en het dadelik welkom gevoel. Die chalet is pragtig ingerig en luuks. Mens stap net oor die groot, wit duine en dan is jy by die see. Baie lekker gebly!
Dit is werklik 'n plekkie om van die stadsgewoel te ontsnap en die skoon, vars seelug te geniet en jou batterye te herlaai. Wonderlike geselsies met Johan en Dirkie gehad, en weereens dankie vir die lekker koffie saam gedrink.
As 'n gereelde sakereisiger het ek al in verskeie B&B's oorgebly. Oyster Bay B&B se uitleg is prakties en perfek vir 'n seevakansie. Stapafstand van die strand maak dit ideaal, want jy hoef nooit bekommerd te wees oor parkering nie. Braaigeriewe is beskut teen die elemente, maar gerieflik en prakties. Die afwerking is stylvol en aandag aan detail maak dit gesellig vir 'n gesin van 4 om gemaklik vakansie te hou.Die eenheid was pynlik netjies en amper klinies skoon, wat 'n mens die gemoedsrus gee dat jy in goeie hande is. My voertuig kon voor die eenheid 80% van die dag in koelte staan, en ek het nie een oomblik gevoel dit is onveilig nie. Vir lui lekker bekostigbare seevakansie is daar nie 'n ander opsie as Oyster Bay B&B nie. Oom Johan en Tannie Drikie het ons as familie ontvang en ons sal verseker weer vir hulle gaan kuier. Tien uit tien vir 'n puik juweel in Oesterbaai.
Dit was heerlik om in 'n skoon, baie netjiese en ruim gastehuis te slaap. Die slaapkamer en badkamer is lekker groot, maar die ekstra sitkamertjie by elke kamer is 'n bonus. Ons het die heerlikste sjampanje-ontbyt Kersoggend gekry en is saam met Dirkie en Johan Marx kerk toe voor ons die Tuinroete verder verken het. Ons is hartlik verwelkom en baie gasvry behandel. Ons sal hulle beslis by almal aanbeveel. Dankie vir die elektrisiteit wat ons vir 2 dae kon gebruik om die yskas en vrieskas van ons 4x4 waentjie se battery te herlaai - teen geen ekstra koste!